দক্ষিণ কোরিয়া
দক্ষিণ কোরিয়া উত্তর-পূর্ব এশিয়ার একটি দেশ যা কোরীয় উপদ্বীপের দক্ষিণ অংশটি নিয়ে গঠিত। এর সরকারি নাম কোরীয় প্রজাতন্ত্র ( "দাএ-হান্-মিন্-‌গুক্‌")। দক্ষিণ কোরিয়ার উত্তরে উত্তর কোরিয়া, পূর্বে জাপান সাগর, দক্ষিণে ও দক্ষিণ-পূর্বে কোরিয়া প্রণালী, যা জাপান থেকে দেশটিকে পৃথক করেছে, এবং পশ্চিমে পীত সাগর। সিউল হচ্ছে দক্ষিণ কোরিয়ার বৃহত্তম শহর ও রাজধানী।
দ্যাজন সাবওয়ে
দ্যাজন সাবওয়ে দক্ষিণ কোরিয়ার ৫ম বৃহত্তম শহরকে সেবা প্রদানের উদ্দেশ্যে নির্মীয়মান দ্রুত পরিবহন ব্যবস্থা। বর্তমানে ৫টি পরিকল্পিত লাইনের মধ্যে ১টি নির্মাণের কাজ শেষ হয়েছে। ২০০৭ সাল নাগাদ লাইনটি সম্পূর্ণ উন্মুক্ত করে দেয়া হয়। ১৪ মাইল দীর্ঘ লাইনটিতে ২২টি স্টেশন আছে।